**JELGAVAS VALSTSPILSĒTAS PAŠVALDĪBAS 2024. GADA 25. APRĪĻA**

**SAISTOŠO NOTEIKUMU NR.24-10**

**“BRĪVPRĀTĪGĀS INICIATĪVAS PABALSTI JELGAVAS VALSTSPILSĒTAS PAŠVALDĪBĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | * 1. Saskaņā ar Pašvaldību likuma, kas stājās spēkā 2023. gada 1. janvārī, pārejas noteikumu 6. punktu dome izvērtē uz likuma “Par pašvaldībām” normu pamata izdoto saistošo noteikumu atbilstību Pašvaldību likumam un izdod jaunus saistošos noteikumus atbilstoši pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam, piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu.
	2. Saistošo noteikumu projekta izdošanas tiesiskais pamats ir noteikts Pašvaldību likuma 44. panta otrajā daļā, kas nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.
	3. Izvērtējot Jelgavas pilsētas pašvaldības 2021. gada 23. septembra saistošos noteikumus Nr. 21-20 “Brīvprātīgās iniciatīvas pabalsti Jelgavas valstspilsētas pašvaldībā”, tika pieņemts lēmums izdot jaunus saistošos noteikumus ar atsauci izdošanas tiesiskajā pamatā uz Pašvaldību likuma 44. panta otro daļu.
	4. Saistošo noteikumu “Brīvprātīgās iniciatīvas pabalsti Jelgavas valstspilsētas pašvaldībā” projekts (turpmāk – saistošo noteikumu projekts) izstrādāts ar mērķi izdot jaunu vienotu normatīvo aktu ar atbilstošu izdošanas tiesisko pamatu, apvienojot tajā visus Jelgavas valstspilsētas pašvaldības brīvprātīgās iniciatīvas pabalstus dažādām mērķa grupām, tajā skaitā audžuģimenēm un bērniem bāreņiem un bez vecāku gādības palikušajiem bērniem pēc ārpusģimenes aprūpes beigšanās, kas iepriekš bija noteikti trijos pašvaldības sasitošajos noteikumos, kā arī noteikt brīvprātīgās iniciatīvas pabalstu veidus, apmēru, piešķiršanas un izmaksas kārtību Jelgavas valstspilsētas pašvaldībā. Jelgavas valstspilsētas pašvaldībā tiek saglabāti visi brīvprātīgās iniciatīvās pabalsti.
	5. Saskaņā ar Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22. punktu pašvaldība saistošajos noteikumos ir tiesīga noteikt papildu atvieglojumus bērniem bāreņiem un bez vecāku gādības palikušajiem bērniem, kā arī pilngadību sasniegušajiem bērniem bāreņiem un bez vecāku gādības palikušajiem bērniem. Jelgavas valstspilsētas pašvaldībā tiek noteikti trīs brīvprātīgās iniciatīvas pabalstu veidi: pabalsts apģērba iegādei 100,00 *euro* apmērā katram sešu mēnešu periodam, pabalsts medicīnas pakalpojumu apmaksai 100,00 *euro* vienu reizi kalendārajā gadā un vienreizējs pabalsts drošības naudas iemaksai 320,00 *euro* apmērā. 2024. gadā tiek paredzēti naudas līdzekļi minēto pabalstu nodrošināšanai par kopējo summu 17300,00 *euro*.
	6. Saistošo noteikumu projektā bērniem bāreņiem un bez vecāku gādības palikušajiem bērniem, kuri ir ievietoti audžuģimenē, tiek noteikti pieci brīvprātīgās iniciatīvas pabalsti:
* ēdināšanas pakalpojuma apmaksai pirmsskolas izglītības iestādē izglītojamajam no pusotra gada līdz triju gadu vecuma sasniegšanai, nepārsniedzot 65,00 *euro,* un notriju gadu vecuma sasniegšanas līdz pirmsskolas izglītības programmas apguvei, nepārsniedzot 70,00 *euro;*
* ēdināšanas pakalpojuma apmaksai vispārējās izglītības iestādē par faktiski saņemto ēdināšanas pakalpojumu;
* ēdināšanas pakalpojuma apmaksai profesionālās izglītības iestādē izglītojamajam no audžuģimenes mācību gada laikā 70,00 *euro* apmērā mēnesī;
* profesionālās ievirzes izglītības programmas ieguvei izglītojamajam, nepārsniedzot 15,00*euro* mēnesī;
* individuālo mācību piederumu iegādei 70,00 *euro* apmērā vispārējās izglītības iestāžu klātienes izglītojamajam un 35,00 *euro* apmērā bērnam 5. – 6. gadu vecumā, kurš apgūst obligāto sagatavošanu pamatizglītības ieguves uzsākšanai.

 Minēto brīvprātīgās iniciatīvas pabalstu nodrošināšanai 2024. gadā paredzēti naudas līdzekļi 5943,50 *euro* apmērā.* 1. Saistošo noteikumu projektā tiek saglabāti visi līdzšinējie noteiktie brīvprātīgās iniciatīvas pabalsti dažādām mērķa grupām, tajā skaitā daudzbērnu ģimenēm, kā arī papildus paredzēts, ka pabalstu ēdināšanas pakalpojuma apmaksai vispārējās izglītības iestādē turpmāk var saņemt izglītojamie no daudzbērnu ģimenēm un audžuģimenēm, kuri apgūst pamatizglītības programmu Jelgavas valstspilsētas pašvaldības profesionālajā vidusskolā “Jelgavas Amatu vidusskola” (turpmāk - Jelgavas Amatu vidusskola). Minētā pabalsta apmērs ir noteikts nepārsniedzot 4.00 *euro* dienā. Plānots, ka pabalstu var pieprasīt 21 izglītojamais no daudzbērnu un audžuģimenēm. Līdzšinējiem 19 brīvprātīgo iniciatīvu pabalstu dažādām mērķa grupām nodrošināšanai 2024. gadā tiek paredzēti naudas līdzekļi par kopējo summu 1 377 053,40 *euro,* tajā skaitā ēdināšanas pakalpojuma apmaksai pirmsskolas un vispārējās izglītības iestādē, kā arī pabalstam profesionālās ievirzes izglītības programmas ieguvei izglītojamajam no daudzbērnu ģimenes 932100,00 *euro* apmērā.
	2. Saistošie noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”.
	3. Ar saistošo noteikumu spēkā stāšanos atzīti par spēku zaudējušiem Jelgavas valstspilsētas pašvaldības 2021. gada 23. septembra saistošie noteikumi Nr.21-20 “Brīvprātīgās iniciatīvas pabalsti Jelgavas valstspilsētas pašvaldībā” (Latvijas Vēstnesis, 2021, 189. nr.).
 |
| 1. **Fiskālā ietekme uz pašvaldības budžetu**
 | 1. Nav ietekmes uz ieņēmumu daļu.
2. Jelgavas valstspilsētas pašvaldības iestādes “Jelgavas sociālo lietu pārvalde” (turpmāk - JSLP) 2024. gada kārtējā budžetā ir plānoti līdzekļi brīvprātīgās iniciatīvas pabalstiem par kopējo summu 1 377 053,40 *euro.*
3. Ir ietekme uz izdevumu daļu, jo plānots ar 01.09.2024. ieviest pabalstu ēdināšanas pakalpojuma apmaksai vispārējās izglītības iestādē izglītojamajiem no daudzbērnu un audžuģimenes, ja bērns apgūst pamatizglītības programmu Jelgavas Amatu vidusskolā. Pabalsta nodrošināšanai no 01.09.2024. līdz 23.12.2024. ir nepieciešami papildu līdzekļi JSLP 2024. gada budžetā 6216,00 *euro* apmērā (21 izglītojamais x 4,00 *euro* vidējā ēdināšanas maksa dienā x 74 mācību dienas 2024. gadā).
4. Ietekme uz citām pozīcijām budžeta ieņēmumu vai izdevumu daļā nav paredzēta.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | 1. Sociālā ietekme – Jelgavas valstspilsētas pašvaldībā tiek nodrošināti un saglabāti visi līdzšinējie Jelgavas valstspilsētas pašvaldības brīvprātīgās iniciatīvas pabalsti dažādām mērķa grupām, tajā skaitā daudzbērnu un audžuģimenēm, bērniem bāreņiem un bez vecāku gādības palikušajiem bērniem no 18 līdz 24 gadu vecuma sasniegšanai pēc ārpusģimenes aprūpes pakalpojuma beigšanās.

Ieviešot pabalstu ēdināšanas pakalpojuma apmaksai izglītojamajiem, kuri apgūst pamatizglītības programmu Jelgavas Amatu vidusskolā, tiek prognozēta pozitīva ietekme uz pamatvajadzību nodrošināšanu bērniem no daudzbērnu un audžuģimenēm, kas savukārt var uzlabot mācību stundu apmeklēšanu šajā izglītības iestādē. 1. Nav ietekmes uz vidi.
2. Nav ietekmes uz veselību.
3. Nav ietekmes uz uzņēmējdarbību.
4. Nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
 | Neietekmē.  |
| 1. **Ietekme uz pašvaldības funkcijām un cilvēkresursiem**
 | Neietekmē pašvaldības funkcijas un cilvēkresursus.  |
| 1. **Informācija par izpildes nodrošināšanu**
 | Saistošo noteikumu izpildē nav paredzēts izveidot jaunu institūciju.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 | Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām**
 | 1. Saistošo noteikumu projekts un tam pievienotais paskaidrojuma raksts 25.03.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 08.04.2024.
2. Par saistošo noteikumu projektu pašvaldība nav saņēmusi viedokļus un priekšlikumus.
 |

Jelgavas valstspilsētas pašvaldības domes priekšsēdētājs A.Rāviņš